rejauldu/bengali-wikipedia huggingface dataset:
প্রথম শূরপাল পাল সাম্রাজ্যের পঞ্চম সম্রাট ছিলেন। গরুড়স্তম্ভলিপিতে প্রথম শূরপালের উল্লেখ পাওয়া যায়।   দেবপালের উত্তরাধিকারী বিতর্ক  ঐতিহাসিকেরা দেবপালের পরবর্তী পাল সম্রাট হিসেবে প্রথম শূরপাল বা প্রথম বিগ্রহপালের উল্লেখ করতেন।রাখালদাস বন্দ্যোপাধ্যায়, বাঙ্গালার ইতিহাস, প্রকাশক- দে’জ পাবলিশিং, ১৩, বঙ্কিম চ্যাটার্জি স্ট্রিট, কলকাতা-৭৩, প্রথম দে’জ অখণ্ড সংস্করণ, জানুয়ারী, ২০০৮,  কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।    প্রথম শূরপাল ও প্রথম বিগ্রহপাল বিতর্ক  পূর্বে রাখালদাস বন্দ্যোপাধ্যায়, অক্ষয়কুমার মৈত্রেয় প্রমুখ ঐতিহাসিকেরা মনে করতেন যে, প্রথম শূরপাল এবং প্রথম বিগ্রহপাল একই ব্যক্তি। কিন্তু ১৯৭০ খ্রিষ্টাব্দে মির্জাপুর জেলায় আবিষ্কৃত তাম্রশাসন থেকে জানা যায় যে, তারা দুজনে খুল্লতাত ভ্রাতা ছিলেন। তারা একই সময় দুইটি পৃথক স্থানে রাজত্ব করতেন না বিভিন্ন সময়ে রাজত্ব করতেন সেই নিয়ে ঐতিহাসিকদের মধ্যে দ্বিমত রয়েছে। তবে যেহেতু প্রথম শূরপালের কোন বংশধরের কথা জানা যায় না এবং পাল সাম্রাজ্যের পরবর্তী সম্রাটেরা সকলেই প্রথম বিগ্রহপালের উত্তরাধিকারী ছিলেন, সেহেতু মনে করা হয়, উত্তরাধিকারী না থাকায় শান্তিপূর্ণভাবেই হোক, বা বলপূর্বকই হোক, প্রথম শূরপালকে সরিয়ে প্রথম বিগ্রহপাল সিংহাসনে আরোহণ করেন।   রাজত্বকাল  রমেশচন্দ্র মজুমদার ৮৫০ থেকে ৮৫৩ খ্রিষ্টাব্দেRamesh Chandra Majumder, History of Ancient Bengal, pp. 161-162, 1971, আবদুল মোমিন চৌধুরী ৮৬১ থেকে ৮৬৬ খ্রিষ্টাব্দে, বিন্দেশ্বরী প্রসাদ সিনহা ৮৬০ থেকে ৮৬৫ খ্রিষ্টাব্দে এবং দীনেশচন্দ্র সরকার ৮৫০ থেকে ৮৫৮ খ্রিষ্টাব্দে প্রথম শূরপালের রাজত্বের সময়কালকে নির্ণয় করেছেন। এর মধ্যে প্রথম তিনজন মনে করেন প্রথম শূরপাল ও প্রথম বিগ্রহপাল একই সময়ে পৃথক স্থানে রাজত্ব করতেন।  পাদটীকা    তথ্যসূত্র   বিষয়শ্রেণী:পাল রাজবংশ বিষয়শ্রেণী:পাল রাজা
এটি হিন্দি ভাষায় অনুষ্ঠিত টেলিভিশনের নৃত্যানুষ্ঠানসমূহের তালিকা।  অনুষ্ঠানের নাম  প্রথমসম্প্রচার  মৌসুমসংখ্যা  টিভি চ্যানেল ঝলক দিখলা জা  ২০০৬  ৪  সনি টিভি ২০১২  ৫  কালারস টিভি নাচ বলিয়ে  ২০০৫  ২  স্টার ওয়ান ২০০৭  ৬  স্টার প্লাস বূগী ঊগী  ১৯৯৬  ৭  সনি টিভি ডান্স ইন্ডিয়া ডান্স  ২০০৯  ৬  জি টিভি ডিআইডি লি'ল মাস্টারস  ২০১০  ৪  জি টিভি ক্রেজি কিয়া রে  ২০০৮  ৩  ডিডি ন্যাশনাল ডান্স প্লাস  ২০১৫  ৩  স্টার প্লাস জারা নাচকে দিখা  ২০০৮  ১  স্টার ওয়ান ২০১০  ১  স্টার প্লাস ডিআইডি সুপার মমস  ২০১৩  ২  জি টিভি সুপার ডান্সার  ২০১৬  ২  সনি টিভি ডিআইডি ডাবলস  ২০১০  ১  জি টিভি ডান্স কে সুপারস্টারস  ২০১১  ১  জি টিভি জাস্ট ডান্স  ২০১১  ১  স্টার প্লাস আসমান সে আগে  ২০১২  ১  লাইফ ওকে ডিআইডি ডান্স কে সুপারকিডস  ২০১২  ১  জি টিভি ইন্ডিয়া'স ডান্সিং সুপারস্টার  ২০১৩  ১  স্টার প্লাস ডিআইডি ডান্স কা তশন  ২০১৩  ১  জি টিভি সো ইউ থিঙ্ক ইউ ক্যান ড্যান্স  ২০১৬  ১  অ্যান্ড টিভি ডান্স চ্যাম্পিয়নস  ২০১৭  ১  স্টার প্লাস  বিষয়শ্রেণী:হিন্দি ভাষার টেলিভিশন নৃত্যানুষ্ঠান বিষয়শ্রেণী:হিন্দি ভাষার টেলিভিশন অনুষ্ঠান
পোর্তু আলেগ্রি ব্রাজিলের রিও গ্র্যান্ডে দু সুউ-এর রাজধানী ও বৃহত্তম শহর। শহরটি ১৪,৮৮,২৫২ জন বাসিন্দার (২০২০) সঙ্গে দেশের দ্বাদশ সর্বাধিক জনবহুল শহর এবং ৪৪,০৫,৭৬০ জন বাসিন্দা (২০১০) সহ ব্রাজিলের পঞ্চম বৃহত্তম মহানগর অঞ্চলের কেন্দ্রে পরিণত হয়েছে। এটি ব্রাজিলের রাজ্যসমূহের রাজধানীগুলির মধ্যে দক্ষিণতম রাজধানী শহর।  পোর্তু আলেগ্রি ১৭৬৯ সালে ম্যানুয়েল জর্জ গোমেস দি সেপুলভেদা দ্বারা প্রতিষ্ঠিত হয়েছিল, যিনি তার পরিচয় লুকানোর জন্য ছদ্মনাম জোসে মার্সেলিনো দি ফিগুয়েরেডো ব্যবহার করেছিলেন; কিন্তু অ্যাজোরস থেকে আগত অভিবাসীদের দ্বারা স্বাক্ষরিত আইন সহ দাপ্তরিক তারিখ হল ১৭৭২ সাল।  শহরটি গুয়াইবা হ্রদের পূর্ব তীরে অবস্থিত, যেখানে পাঁচটি নদী একত্রিত হয়ে একটি বিশাল মিষ্টি জলের উপহ্রদ "লাগোয়া ডস প্যাটোস" তৈরি করে, যা এমনকি বৃহৎ জাহাজ চলাচলের জন্য উপযুক্ত। এই পাঁচ-নদীর সংযোগস্থলটি ব্রাজিলের একটি প্রধান শিল্প ও বাণিজ্যিক কেন্দ্রের পাশাপাশি একটি গুরুত্বপূর্ণ পলি বন্দর হয়ে উঠেছে।  সাম্প্রতিক বছরগুলিতে, পোর্তু আলেগ্রি ওয়ার্ল্ড সোশ্যাল ফোরামের আয়োজন করেছে, এটি হল বেশ কয়েকটি বেসরকারি সংস্থার উদ্যোগ। শহরটি অংশগ্রহণমূলক বাজেট বাস্তবায়নকারী প্রথম শহর হিসেবে বিখ্যাত হয়ে ওঠে। ওয়ার্ল্ড কাউন্সিল অব চার্চেসের ৯তম সমাবেশ ২০০৬ সালে পোর্তু আলেগ্রিতে অনুষ্ঠিত হয়েছিল। এছাড়াও, পোর্তু আলেগ্রি ২০০০ সাল থেকে এফআইএসএল নামে বিশ্বের বৃহত্তম মুক্ত সফটওয়্যার অনুষ্ঠানগুলির একটি আয়োজন করে।  তথ্যসূত্র  বিষয়শ্রেণী:পোর্তু আলেগ্রি বিষয়শ্রেণী:ব্রাজিলের বন্দর শহর
"দ্য কিচি-বয়" (চাইল্ড ২৫২, রাউড ১০৫, যা "বনি ফুট-বয়" বা "আর্ল রিচার্ডের কন্যা" নামেও পরিচিত) একটি প্রচলিত ইংরেজি লোকগীতি।  সারাংশ  এক তরুণী রাঁধুনির প্রেমে পড়ে। সে তার সঙ্গে কথা বলার সুযোগ পায়, কিন্তু সেই ছেলে ভয় পায় যে, তরুণীর বাবা তাকে হত্যা করবে। এরপর, তরুণী তার যৌতুক নিয়ে একটি সুন্দর জাহাজ নির্মাণ করায়, এবং সেই রাঁধুনি সেটিতে সমুদ্রযাত্রা করে।  যখন সে তরুণীর বাবার দুর্গে পৌঁছায়, তখন বাবা তাকে একজন স্কোয়্যার ও যোগ্য পাত্র মনে করে। কিছু সংস্করণে, সে ছদ্মবেশে আসে এবং তরুণীকে পরীক্ষা করার জন্য বলে যে, সে মৃত ব্যক্তির কাছ থেকে একটি প্রেমের স্মারক নিয়ে এসেছে। কিন্তু তরুণী ততক্ষণ পর্যন্ত তাকে প্রত্যাখ্যান করে, যতক্ষণ না সে সত্যটি প্রকাশ করে।  শেষ পর্যন্ত, তরুণীর বাবা তার সঙ্গে মেয়ের বিয়ে দেয়। কিছু সংস্করণে, নয় মাস পরে কন্যাটি তার সন্তানের খ্রিস্টধর্ম অনুসারে নামকরণের সময় সত্যটি প্রকাশ করে এবং তার বাবা এটিকে তার বুদ্ধিমত্তার প্রমাণ হিসেবে মেনে নেয়।  তথ্যসূত্র  বহিঃসংযোগ একাধিক সংস্করণ  বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা
হালতির বিল  বা হালতি বিল নাটোর সদর থেকে ১০ কিলোমিটার উত্তরে নলডাঙ্গা থানার অন্তর্গত বিল। এটি অত্র অঞ্চলের অন্যতম বিনোদন কেন্দ্র হিসেবেও ব্যবহৃত হয়।  বিনোদন কেন্দ্র হিসাবে এখানে পাটুল থেকে খাজুরা পর্যন্ত যে রাস্তা আছে সেটাই বেশি আকর্ষনীয়। বর্ষায় যখন পানিতে পরিপূর্ণ হতে থাকে বিল, তখন এই রাস্তার সৌন্দর্য বাড়তে থাকে। পর্যটকের ভিড় তখন বাড়তে থাকে।  বিলের ভিতরে দ্বীপের মত যে ছোট ছোট গ্রাম আছে, সেগুলো আরো মনোমুগ্ধকর। নাটোর সদর উপজেলার পিপরুল, খাজুরা, মাধনগর ও ব্রক্ষপুর ইউনিয়নের বিস্তৃত এলাকা  হালতি বিলের অংশ। বৈশাখ মাস হতে কার্তিক মাস পর্যন্ত  বিল এলাকা ৫ ফুট হতে ৮ ফুট পানিতে নিমজ্জিত থাকে। প্রাকৃতিক মাছের প্রজননস্থল হিসেবে হালতি বিল বিখ্যাত। হালতি বিল আত্রাই নদীর সাথে সংযুক্ত। শীতকালে হালতি বিলের যে অংশে পানি থাকে - তা ম‌ৎস অভয়ারন্য হিসেবে ঘোষণা করা হয়েছে। ফলে উক্ত অভয়ারন্যে শীতকালে যে মাছগুলোকে সংরক্ষণ করা হয় - সেগুলো বর্ষাকালে হালতি বিলে ছড়িয়ে পড়ে এবং প্রজনন মৌসুমে প্রাকৃতিক পরিবেশে প্রচুর পরিমাণ মাছ উৎপাদন করে। এ এলাকায় উৎপাদিত ছোট-বড় দেশী মাছ অত্যন্ত সুস্বাদু। বর্ষাকালে এ এলাকার প্রাকৃতিক দৃশ্য নয়নাভিরাম । বর্ষাকালে হালতি বিলে নৌ-ভ্রমণের  জন্য পাটুল- হাপানিয়া এলাকায়   প্রচুর পর্যটকের সমাগম ঘটে।  বর্ণনা উত্তরাঞ্চলে কোনো সমুদ্র নেই, তাই এ অঞ্চলের মানুষের কাছে সমুদ্রসৈকত এক স্বপ্ন। তবে নাটোরের হালতি বিল এখন সমুদ্রের অভাব অনেকটাই পূরণ করছে এই এলাকার সাগরপিয়াসী মানুষদের। হালতি বিলের উত্তাল জলরাশি আর ঢেউ যে কারো মন নিমেষেই ভালো করে দেয়ার মত। বর্ষায় অথৈ পানি আর শীতে ফসলি জমির এই বিলের মাঝ বরাবর ৭ কিলোমিটার দীর্ঘ একটি সড়ক নির্মাণ করা হয় ২০০৪ সালে।  পর্যটন আকর্ষণ পর্যটন শিল্পকে কেন্দ্র করে এখানে বিভিন্ন জায়গায় গড়ে উঠেছে অনেক দোকানপাট, হোটেল ইত্যাদি। এই বিলে প্রতিদিন হাজারো মানুষ আসছেন সমুদ্রের স্বাদ নিতে। বিলের সামনের পাটুল-খাজুরা রাস্তায় যেতেই চোখে পড়বে বড় অক্ষরে লেখা সাইনবোর্ড 'পাটুল মিনি কক্সবাজার'। পথ ধরে দু'কদম গেলেই চোখে পড়বে উত্তাল জলরাশি।  চিত্রকক্ষ  তথ্যসূত্র  বিষয়শ্রেণী:নাটোর জেলা বিষয়শ্রেণী:বাংলাদেশের জলাভূমি বিষয়শ্রেণী:নাটোর জেলার দর্শনীয় স্থান
এম আর কবির একজন বাংলাদেশী প্রকৌশলী। তিনি ড্যাফোডিল ইন্টারন্যাশনাল ইউনিভার্সিটির সিভিল ইঞ্জিনিয়ারিং বিভাগের অধ্যাপক বিশ্ববিদ্যালয়টির বর্তমান উপাচার্য।  শিক্ষাজীবন কবির টি অ্যান্ড টি হাই স্কুল থেকে মাধ্যমিক এবং নটর ডেম কলেজ উচ্চমাধ্যমিক পাস করেন। তিনি ভারতের রূড়কী বিশ্ববিদ্যালয় (বর্তমানে আইআইটি রূড়কী) থেকে বিএসসি ইঞ্জিনিয়ারিং এবং বাংলাদেশ প্রকৌশল বিশ্ববিদ্যালয় থেকে এমএসসি ডিগ্রি লাভ করেন। পরবর্তীকালে তিনি ভারতের আন্না ইউনিভার্সিটি থেকে পোস্ট-গ্র্যাজুয়েট ডিপ্লোমা সম্পন্ন করেন এবং বেলজিয়ামের ক্যাথলিক ইউনিভার্সিটি অব লুভেন থেকে পিএইচডি ডিগ্রি অর্জন করেন।  কর্মজীবন এম আর কবির দেশের বিভিন্ন বিশ্ববিদ্যালয়ে অ্যাকাডেমিক ও প্রশাসনিক দায়িত্ব পালন করেছেন। তিনি দীর্ঘদিন বাংলাদেশ প্রকৌশল বিশ্ববিদ্যালয়ে শিক্ষকতা করেছেন। দেশ ও বিদেশের বিভিন্ন বিশ্ববিদ্যালয়েও তার শিক্ষকতার অভিজ্ঞতা রয়েছে। এছাড়া তিনি ইউনিভার্সিটি অব এশিয়া প্যাসিফিকের রেজিস্ট্রার, ভারপ্রাপ্ত উপাচার্য ও উপ-উপাচার্য হিসেবেও দায়িত্ব পালন করেন। তিনি ২০২৫ সালের ১০ জুলাই ড্যাফোডিল ইন্টারন্যাশনাল ইউনিভার্সিটির উপাচার্য পদে আনুষ্ঠানিকভাবে যোগদান করেন।  গবেষণা ও প্রকাশনা  তার গবেষণার প্রধান আগ্রহের ক্ষেত্রের মধ্যে রয়েছে− হাইড্রোলজি, নদী প্রকৌশল, বন্যা নিয়ন্ত্রণ ও পলল পরিবহন প্রভৃতি। দেশ-বিদেশের বিভিন্ন জার্নালে তার উল্লেখযোগ্যসংখ্যক গবেষণাপত্র প্রকাশিত হয়েছে।  তথ্যসূত্র  বিষয়শ্রেণী:বাংলাদেশী প্রকৌশলী বিষয়শ্রেণী:আইআইটি রূড়কির প্রাক্তন শিক্ষার্থী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
মুহাম্মদ শহরিয়ার খান মাহার একজন পাকিস্তানি রাজনীতিবিদ যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি আগস্ট ২০১৮ থেকে আগস্ট ২০২৩ পর্যন্ত এবং মে ২০১৩ থেকে মে ২০১৮ পর্যন্ত সিন্ধ প্রাদেশিক পরিষদেরও সদস্য ছিলেন।   প্রারম্ভিক জীবন ও শিক্ষা  মুহাম্মদ শাহরিয়ার খান মাহার ১৯৭৬ সালের ৬ ফেব্রুয়ারি শিকারপুরে জন্মগ্রহণ করেন। তিনি ব্যাচেলর অব আর্টস (বিএ), মাস্টার অব আর্ট (এমএ) এবং ব্যাচেলর অব ল’স (এলএলবি) ডিগ্রি অর্জন করেছেন।   রাজনৈতিক জীবন  মুহাম্মদ শাহরিয়ার খান মাহার পাকিস্তান মুসলিম লীগ (এফ)-এর প্রার্থী হিসেবে ২০১৩ সালের সিন্ধ প্রাদেশিক নির্বাচনে পিএস-১০ শিকারপুর-কাম-সুক্কুর আসন থেকে সিন্ধ প্রাদেশিক পরিষদের সদস্য নির্বাচিত হন।  ২০১৮ সালের সিন্ধ প্রাদেশিক নির্বাচনে তিনি গ্র্যান্ড ডেমোক্রেটিক অ্যালায়েন্স (জিডিএ)-এর প্রার্থী হিসেবে পিএস-৮ শিকারপুর-২ আসন থেকে পুনরায় প্রাদেশিক পরিষদের সদস্য নির্বাচিত হন।  ২০২৩ সালের ২০ জুলাই তিনি তার পিতা ঘোষ বখশ খান মাহারের সঙ্গে পাকিস্তান পিপলস পার্টিতে যোগ দেন।  তিনি ২০২৪ সালের পাকিস্তানের সাধারণ নির্বাচনে পিপিপির প্রার্থী হিসেবে এনএ-১৯৩ শিকারপুর আসন থেকে জাতীয় পরিষদের সদস্য নির্বাচিত হন। তিনি ১,৩৮,৬৩৪ ভোট পান এবং জমিয়তে উলামায়ে ইসলামের প্রার্থী রশিদ মাহমুদ সুমরোকে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সিন্ধু প্রাদেশিক পরিষদের সদস্য ২০১৩-২০১৮ বিষয়শ্রেণী:১৯৭৬-এ জন্ম বিষয়শ্রেণী:গ্র্যান্ড ডেমোক্রেটিক অ্যালায়েন্সের এমপিএ (সিন্ধু) বিষয়শ্রেণী:পাকিস্তান মুসলিম লীগ (এফ)-এর রাজনীতিবিদ বিষয়শ্রেণী:সিন্ধু প্রাদেশিক পরিষদের সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:সিন্ধু প্রাদেশিক পরিষদের সদস্য অসম্পূর্ণ
বেদিকা কুমার, বেদিকা নামেও পরিচিত একজন ভারতীয় চলচ্চিত্র অভিনেত্রী, যিনি তামিল, মালয়ালম, কন্নড়, তেলুগু এবং হিন্দি চলচ্চিত্রে অভিনয় করে থাকেন। তিনি তামিল চলচ্চিত্র মাদ্রাজি দিয়ে তার অভিনয় জীবনের সূচনা করেছিলেন। ২০১৩ সালে তিনি বালা'র পর্যায়কালীন চলচ্চিত্র পরদেশী-তে আঙ্গাম্মা চরিত্রে অভিনয়ের জন্য ব্যাপক সাফল্য-সহ সমালোচকদের প্রশংসা এবং পুরস্কার জিতেছিলেন। এক বছর পরে তিনি কাভিয়া থালাইভান (২০১৪)-এ আরও একটি দুর্দান্ত ভূমিকায় অভিনয় করেছিলেন। ২০১৬ সালে তার অভিনীত কন্নড় চলচ্চিত্র শিবলিঙ্গ কন্নড় চলচ্চিত্র শিল্পে অন্যতম ব্লকবাস্টার হিসাবে স্থান করে নিয়েছিল। ২০১৯ সালে তিনি তামিল চলচ্চিত্র কাঞ্চনা ৩-এ অভিনয় করেছিলেন, যেটি বর্ষসেরা সর্বাধিক উপার্জনকারী তামিল চলচ্চিত্রগুলির মধ্যে একটিতে পরিণত হয়েছিল।   চলচ্চিত্রের তালিকা  +সূত্র  এখনও মুক্তি না পাওয়া চলচ্চিত্রগুলি বোঝায়   বছর  শিরোনাম  ভূমিকা ভাষা  মন্তব্য  ২০০৬  মাদ্রাজি  অঞ্জলি  তামিল  ২০০৭  মুনি  প্রিয়া  বিজয়া দশমী  দেবী  তেলুগু  ২০০৮  কালাই  বৃন্দা  তামিল  সাক্কারাকট্টি  রিমা  সাঙ্গামা  লক্ষ্মী  কন্নড়  ২০০৯  মালাই মালাই  অঞ্জলি  তামিল  বানাম  শুভলক্ষ্মী  তেলুগু  ২০১১  দাগ্গারাগা দুরামগা  মীনাক্ষী  ২০১৩  পরদেশী  আঙ্গাম্মা  তামিল  শ্রিঙ্গরাভেলন  রাধা  মালয়ালম  ২০১৪  কাভিয়া থালাইভান  গণকোকিলাম ভাদিবম্বল  তামিল  কাজিন্স  আরতি  মালয়ালম  ২০১৬  শিবলিঙ্গ  সত্যাভামা ওরফে সত্যা  কন্নড়  জেমস এন্ড এলিস  এলিস  মালয়ালম  ওয়েলকাম টু সেন্ট্রাল জেল  রাধিকা  ২০১৭  গৌদ্রু হোটেল  রিশি'র বান্ধবী  কন্নড়  থারঙ্গম  পূজা পদ্মনাভান  মালায়ালম  ২০১৯  মুনি ৪: কাঞ্চনা ৩  প্রিয়া  তামিল  দ্য বডি  ঋতু  হিন্দি  রোলার  সন্ধ্যা  তেলুগু  ২০২০  বিনোদন    তামিল  নির্মাণ-পরবর্তী  হোম মিনিস্টার    কন্নড় নির্মাণ-পরবর্তী  জঙ্গল    তামিল / তেলুগু  নির্মাণাধীন    পুরস্কার এবং মনোনয়ন   বছর  চলচ্চিত্র  পুরস্কার  বিভাগ  ফলাফল  ২০১৪  পরদেশী  এডিসন পুরস্কার (ভারত)  শ্রেষ্ঠ অভিনয় - নারী   টেকোফেস পুরস্কার শ্রেষ্ঠ অভিনেত্রী   স্ক্রিন মুন পুরস্কার  শ্রেষ্ঠ অভিনেত্রী    ৬১তম ফিল্মফেয়ার পুরস্কার দক্ষিণ  শ্রেষ্ঠ অভিনেত্রী বিভাগে ফিল্মফেয়ার পুরস্কার - তামিল    বিজয় পুরস্কার  শ্রেষ্ঠ অভিনেত্রী    ২০১৫  কাভিয়া থালাইভান  এডিসন পুরস্কার (ভারত)  শ্রেষ্ঠ অভিনয় - নারী   ৬২তম ফিল্মফেয়ার পুরস্কার দক্ষিণ  শ্রেষ্ঠ অভিনেত্রী বিভাগে ফিল্মফেয়ার পুরস্কার - তামিল    ৩য় সাইমা পুরস্কার  শ্রেষ্ঠ অভিনেত্রী - তামিল    বিজয় পুরস্কার  শ্রেষ্ঠ অভিনেত্রী    নরওয়ে তামিল চলচ্চিত্র উৎযাপন পুরস্কার  শ্রেষ্ঠ অভিনেত্রী  ২০১৬  জেমস এন্ড এলিস  এশিয়াভিশন পুরস্কার  বর্ষসেরা পারফর্মার    ২০১৭  এশিয়ানেট চলচ্চিত্র পুরস্কার  শ্রেষ্ঠ অভিনেত্রী    ৬ষ্ঠ সাইমা পুরস্কার  শ্রেষ্ঠ অভিনেত্রী - মালয়ালম    শিবলিঙ্গ  শ্রেষ্ঠ অভিনেত্রী - কন্নড়     তথ্যসূত্র    বহিঃসংযোগ        বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মহারাষ্ট্রের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:সোলাপুরের ব্যক্তি বিষয়শ্রেণী:কন্নড় ব্যক্তি
হাবিয়ের পুয়াদো দিয়াস (; জন্ম: ২৫ মে ১৯৯৮; হাবি পুয়াদো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব এস্পানিওল এবং কাতালুনিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।  স্পেনীয় ফুটবল ক্লাব বার্সেলোনার যুব পর্যায়ের হয়ে খেলার মাধ্যমে পুয়াদো ফুটবল জগতে প্রবেশ করেছেন এবং পরবর্তীকালে কোর্নেয়া এবং এস্পানিওলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব এস্পানিওল বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এস্পানিওল বি-এর হয়ে তিনি ৩ ম্যাচে ১টি গোল করেছেন। অতঃপর ২০১৮–১৯ মৌসুমে তিনি এস্পানিওলের মূল দলে যোগদান করেছেন। মাঝে তিনি রিয়াল সারাগোসার হয়ে খেলেছেন।  ২০১৬ সালে, পুয়াদো স্পেন অনূর্ধ্ব-২০ দলের হয়ে স্পেনের বয়সভিত্তিক পর্যায়ে অভিষেক করেছিলেন। তিনি ২০১৯ সালে কাতালুনিয়ার হয়ে আন্তর্জাতিক পর্যায়ে অভিষেক করেছেন; কাতালুনিয়ার জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।  প্রারম্ভিক জীবন হাবিয়ের পুয়াদো দিয়াস ১৯৯৮ সালের ২৫শে মে তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পুয়াদো স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০২১ সালের ২৪শে মার্চ তারিখে স্লোভেনিয়া অনূর্ধ্ব-২১ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:রিয়াল সারাগোসার খেলোয়াড় বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ফুটবল উইঙ্গার বিষয়শ্রেণী:লা লিগার খেলোয়াড় বিষয়শ্রেণী:রিয়াল ক্লাব দেপোর্তিউ এস্পানিওল বি-এর খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:স্পেনের অলিম্পিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী স্পেনীয় বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বার্সেলোনার ফুটবলার
বিশালপত্রী ডেনড্রোবিয়াম (), (দ্বিপদ নাম: Dendrobium macrophyllum), হচ্ছে  অর্কিডের একটি প্রজাতি। এটি ইন্দোনেশিয়া, ফিলিপাইন, নিউ গিনি এবং কিছু পশ্চিম প্রশান্ত মহাসাগরীয় দ্বীপের (সলোমন দ্বীপপুঞ্জ, ফিজি, নিউ ক্যলিডোনিয়া, সামোয়া, ক্যরোলিন দ্বীপপুঞ্জ) স্থানীয় প্রজাতি।Kew World Checklist of Selected Plant FamiliesSilveira, P., Schuiteman, A., Vermeulen, J.J., Sousa, A.J., Silva, H., Paiva, J. & De Vogel, E. (2008). The orchids of Timor: checklist and conservation status. Botanical Journal of the Linnean Society 157: 197-215.  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪১  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:অর্কিড বিষয়শ্রেণী:বাংলাদেশের অর্কিড বিষয়শ্রেণী:ভারতের অর্কিড বিষয়শ্রেণী:বাংলাদেশের রক্ষিত উদ্ভিদ
Usage This template is typically transcluded into another template. Here are the fields:   {{subst:  | target =   | text =   | willprovide =   | after explaining position =    | wizard =   }}  By default, the template will include the sentence, "Lastly, please note that if the article does get deleted, you can contact one of these administrators to request that they  userfy the article or have a copy emailed to you." If willprovide is equal to "No" then this sentence will be omitted. Template:Db-copyvio-notice, for instance, is set up to not include this sentence. If wizard equals yes, the message box providing advice for creating articles is shown.  See also  বিষয়শ্রেণী:সিএসডি সতর্কবার্তা টেমপ্লেট
লিকুদ () ইসরায়েলের অন্যতম প্রধান কেন্দ্র-ডানপন্থী রাজনৈতিক দল। প্রাতিষ্ঠানিকভাবে এ দলটি লিকুদ-ন্যাশনাল লিবারেল মুভমেন্ট নামে পরিচিত। ধর্মনিরপেক্ষ দল হিসেবে ১৯৭৩ সালে এটি প্রতিষ্ঠিত হয়। মেনাখেম বেগিন কয়েকটি ডানপন্থী ও উদারবাদী দলগুলোকে একত্রিত করে এ দল প্রতিষ্ঠা করেন। দলের সদস্যদেরকে প্রায়শঃই ‘লিকুদনিক’ () নামে পরিচিতি ঘটানো হয়ে থাকে। ২০১৪ সাল পর্যন্ত দলে সংস্কারবাদী ও কট্টরপন্থী - এ দুই ধারায় সদস্য রয়েছে। নেসেটে বর্তমানে লিকুদ দলের ৩০জন সদস্য রয়েছে। দলের বর্তমান সভাপতি হিসেবে বেঞ্জামিন নেতানিয়াহু দায়িত্ব পালন করছেন।   ইতিহাস  ১৯৭৭ সালের নির্বাচনে নিরঙ্কুশ সংখ্যাগরিষ্ঠতা লাভ করে দলটি। ফলে, দেশের রাজনৈতিক ইতিহাসের মোড় অনেকাংশেই ঘুরে যায়। এরফলে প্রথমবারের মতো বামপন্থীরা তাদের ক্ষমতা হারাতে বাধ্য হয়। ১৯৮০-এর দশকের অধিকাংশ সময় দেশ শাসন করলেও ১৯৯২ সালে নেসেটের সংসদীয় নির্বাচনে পরাজিত হয়। অক্টোবর, ১৯৮৩ সালে মেনাখেম বেগিন পদত্যাগ করার পর প্রধানমন্ত্রী আইজাক শামির দলীয় প্রধান হন। ১৯৯৬ সালের নির্বাচনে জয়ের পর লিকুদের প্রার্থী বেঞ্জামিন নেতানিয়াহু প্রধানমন্ত্রীর দায়িত্ব লাভ করেন। কিন্তু, ঐ সরকারের বিশ্বাসযোগ্যতা না থাকায় ১৯৯৯ সালের নির্বাচন আহ্বান করতে হয় ও এহুদ বারাকের নেতৃত্বাধীন এক ইসরায়েল জোটের কাছে হেরে যায়। এরফলে নেতানিয়াহু’র পরিবর্তে এরিয়েল শ্যারন স্থলাভিষিক্ত হন। প্রধানমন্ত্রীর পদত্যাগের পর ২০০১ সালে নির্বাচন অনুষ্ঠিত হয়। ২০০৩ সালের নির্বাচনে দলটি রেকর্ডসংখ্যক আসন পায়। ২০০৫ সালে দলটি বিভক্ত হয়ে যায়। শ্যারন দল ত্যাগ করে কাদিমা দল প্রতিষ্ঠা করেন। এরফলে ২০০৬ সালের নির্বাচনে দলটি চতুর্থ স্থান দখল করে ও নেসেটে ২৮ আসন হারায়। ২০০৯ সালের নির্বাচনের পর পনেরটি আসন ফিরে পায় ও দলের নিয়ন্ত্রণভার দখল করে। ডানপন্থী ইসরায়েল বেইতেইনু ও শাস দলের সাথে জোটবদ্ধ হয়ে সরকার গঠন করেন। এরপর থেকেই তিনি প্রধানমন্ত্রীর দায়িত্ব পালন করছেন এবং প্রত্যেক নির্বাচনেই শীর্ষ ভোট সংগ্রাহকের মর্যাদা পাচ্ছে।  ১৯৮৪ সালের নির্বাচনে শামির পরাজিত হলেও অ্যালাইনমেন্ট দল নিজেরা সরকার গঠন করতে না পারায় লিকুদ দলের সাথে জাতীয় ঐকমত্যের সরকার গঠন করে। ঐ সময় পেরেজ প্রধানমন্ত্রী ও শামির পররাষ্ট্রমন্ত্রী হন। দুই বছর পর তাঁরা উভয়েই পদ পরিবর্তন করেন। ১৯৯২ সালে লেবার দলের কাছে পরাজিত হলে শামির অবসর নেন। তাঁর স্থলাভিষিক্ত হন বেঞ্জামিন নেতানিয়াহু। আইজাক রবিন নিহত হলে মে, ১৯৯৬ তৃতীয় লিকুদ দলীয় প্রধান হিসেবে প্রধানমন্ত্রী হন। দলীয় নেতৃত্বের প্রশ্নে ৩১ জানুয়ারি, ২০১২ তারিখে নির্বাচন অনুষ্ঠিত হয়। এতে নেতানিয়াহু ফেইলিনকে পরাভূত করেন।   দলীয় প্রধান  মেনাখেম বেগিন, ১৯৭৩-১৯৮৩ আইজাক শামির, ১৯৮৩-১৯৯৩ বেঞ্জামিন নেতানিয়াহু, ১৯৯৩-১৯৯৯ এরিয়েল শ্যারন ১৯৯৯-২০০৫ বেঞ্জামিন নেতানিয়াহু, ২০০৫-বর্তমান   তথ্যসূত্র    আরও দেখুন   গোল্ডা মেয়ার  মেনাখেম বেগিন  আল-আকসা মসজিদ   বহিঃসংযোগ   Official website   Likud Nederland   Likud Knesset website Likud - fact file at Ynetnews  বিষয়শ্রেণী:লিকুদ বিষয়শ্রেণী:ইসরায়েলের রাজনৈতিক দল বিষয়শ্রেণী:১৯৭৩-এ প্রতিষ্ঠিত বিষয়শ্রেণী:ইসরায়েলের রক্ষণশীল দল বিষয়শ্রেণী:বেইতার বিষয়শ্রেণী:১৯৭৩-এ প্রতিষ্ঠিত রাজনৈতিক দল বিষয়শ্রেণী:জাতীয় উদারপন্থী দল বিষয়শ্রেণী:জাতীয় রক্ষণশীল দল বিষয়শ্রেণী:ডানপন্থী জনতুষ্টিবাদী দল বিষয়শ্রেণী:উদারপন্থী রক্ষণশীল দল বিষয়শ্রেণী:এশিয়ার ডানপন্থী দল
লাল খইলশা/চাটা মাছ (বৈজ্ঞানিক নাম: Trichogaster lalius) (ইংরেজি: Dwarf gourami) হচ্ছে Osphronemidae পরিবারের Trichogaster গণের একটি স্বাদুপানির মাছ।  বর্ণনা লাল খইলশার দেহ আয়তাকার এবং দৃঢ়ভাবে চাপা। মুখ ছোট অধিক প্রক্ষেপণযোগ্য, ঊর্ধ্বাভিমুখী। এদের ঠোঁট স্বাভাবিক। ঘাড়ের উপরের অংশ সামান্য অবতল। প্রাক-অক্ষিকোটরের নিচের কিনারা এবং প্রাক-কানকোর নিচের অংশ ধারালো। ছেলে মাছের পৃষ্ঠপাখনা সুচালো কিন্তু মেয়েমাছের পৃষ্ঠপাখনা গোলাকার। পুচ্ছপাখনা গোলাকার থেকে পিরামিডাকার। আঁইশ বৃহৎ লম্বালম্বি সারিতে ২৭ থেকে ২৮টি থাকে, উলম্বপাখনাগুলো আঁইশযুক্ত। এদের কশেরুকা ২৭টি।  স্বভাব ও আবাসস্থল লাল খইলশা প্রজাতির মাছ জলাশয়ের উপরিস্তরে বাস করে এবং সরাসরি বায়ু থেকে শ্বাস নেয়। ডিম ছাড়ার সময় ছেলে মাছ মেয়েমাছের সংগে মিলে জলজ উদ্ভিদের মধ্যে বুদবুদ সহযোগে বাসা তৈরি করে। ছেলে মাছ বাসা এবং তার চারপাশে রক্ষার দায়িত্ব নেয়। ডিমগুলো ১২ থেকে ২৪ ঘণ্টার মধ্যে ফুটতে শুরু করে এবং ৩ দিনের মধ্যে পোনা সাঁতরাতে শুরু করে। একটি মেয়ে মাছ ৬০০টি পর্যন্ত ডিম পাড়ে। প্রাকৃতিক পরিবেশে এরা ছোটখাট পোকামাকড় এবং শৈবাল খায়।  বিস্তৃতি এর আদি নিবাস দক্ষিণ এশিয়া (বাংলাদেশ, পাকিস্তান এবং ভারত) হলেও এখন দুনিয়ার নানা জায়গায় এটি বিস্তার লাভ করেছে।  এই মাছ অল্প স্রোত বিশিষ্ট পানিতে, যেমন- বিল, পুকুর, খাল, ডোবা এবং বদ্ধ জলাশয়ে পওয়া যায়।  অর্থনৈতিক গুরুত্ব বাংলাদেশে এটি সম্পূর্ণরূপে স্বাদু পানির মাছ। বিল এবং হাওড় অঞ্চলে বেড় জাল বা ফাঁদে অন্যান্য খলিসা মাছের সাথে এটি সহজেই ধরা পড়ে। বাণিজ্যিকভাবে এই মাছ বাংলাদেশে কম গুরুত্বপূর্ণ।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা   চিত্রমালা   তথ্যসূত্র   বহিঃসংযোগ   Dwarf Gourami care information  Dwarf Gourami Fact Sheet  Dwarf gourami: Colisa lalius  Giant gourami: Colisa fasciatus  Honey gourami, Trichogaster chuna (Hamilton, 1822)  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:দক্ষিণ এশিয়ার মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ভারতের স্বাদু পানির মাছ বিষয়শ্রেণী:পাকিস্তানের স্বাদু পানির মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
এম-১৮৯ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ৭.৭৪৬ মাইল লম্বা যা মিশিগানের আপার পেনিনসুলাতে অবস্থিত। এম-১৮৯ ডব্লিউআইএস-১৩৯ এবং আয়রন রিভারের নিকটে অবস্থিত ইউএস-২ এর সংযোগ-সড়ক। রাস্তাটি ১৯৩০ সালে তৈরী করা হয়েছে। তারপর ১৯৮৮ সালে ব্রুল নদীর ওপর একটা সেতু নির্মাণ ব্যতীত এম-১৮৯ এর খুব একটা পরিবর্তন করা হয়নি ।   রাস্তার বিবরণ  বাম|থাম্ব|ব্রুল সেতুতে এম-১৮৯ এম-১৮৯ উইসকনসিন স্টেট লাইনের পাশে ব্রুল নদীর ওপর নির্মিত সেতুর ডব্লিউআইএস-১৩৯ থেকে শুরু হয়। তারপর রাস্তাটি নদী এবং বনজঙ্গল পাড়ি দিয়ে উত্তর পশ্চিম দিকে চলতে থাকে। লুরেল লেকের পাড়ে এসে রাস্তাটি পূর্বদিকে মোড় নিয়ে লেকটি পাড়ি দেয়। তারপর কাউন্টি রুট-৬৫১ পাড়ি দিয়ে এর একটি শাখা সড়কে পরিনত হয়ে কাস্পিয়ান এলাকায় উত্তর-পশ্চিম দিকে ঘুরে যায়। আবার রাস্তাটি আয়রন রিভারের পাশ দিয়ে চলতে থাকে এবং একসময় আয়রন রিভার কাউন্টি ক্লাব অতিক্রম করে। এরপর এম-১৮৮ আয়রন রিভারের দক্ষিণ দিক দিয়ে সেলডেন রোড অতিক্রম করে চতুর্থ স্ট্রিটের নিকটে। অবশেষে ট্রাঙ্কলাইন সড়কটি শহরের মধ্যে অবস্থিত ইউএস-২ এ গিয়ে সমাপ্ত হয়।  রাস্তাটির কোন অংশই জাতীয় মহাসড়ক ব্যবস্থার অংশ নয়। ২০০৯ সালের মিশিগান ডিপার্টমেন্ট অব ট্রান্সপোর্টেশান (এমডিওটি) এর পরিসংখ্যান মতে, রাস্তাটির স্টেট লাইন অংশ দিয়ে দৈনিক গড়ে ৮৯২ টি যানবাহন চলাচল করে যখন কাস্পিয়ান অংশ দিয়ে ৫৩০৮ এবং উত্তরাংশ ইউএস-২ দিয়ে ৪০৭৯ টি যানবাহন চলে।   ইতিহাস  এমডিওটি, ১৯৩২-১৯৩৩ সালের দিকে রাস্তাটি তৈরী করে। তারপর ১৯৩৬ সাল নাগাদ রাস্তাটি পাঁকা করা হয়। এবং ১৯৮৮ সালে ব্রুল নদীর ওপর একটা সেতু নির্মাণ ব্যতীত রাস্তাটির খুব একটা পরিবর্তন করা হয়নি।   মূখ্য অংশবিশেষ    তথ্যসূত্র    বহিঃসংযোগ      M-189 at Michigan Highways  M-189 at Michigan Highway Ends  বিষয়শ্রেণী:মিশিগান অঙ্গরাজ্যের মহাসড়ক